ત્રણ વર્ષમાં આ મામલો દફન થઈ ચૂક્યો હતો, પરંતુ કહેવાય છે કે, પાપ છાપરે ચઢી પોકારે છે. મુંબઈ પોલીસ કમિશનર રાકેશ મારિયાએ ઘટના અંગે વિસ્તૃત માહિતી આપતાં કહ્યું, ‘અમને જાણકારી મળી કે કોઈ વ્યક્તિ હથિયાર વેચવા વાકોલામાં આવી રહી છે. અમે વૉચ ગોઠવીને શામ રાય નામના વ્યક્તિને પકડી લીધો. તેની પાસેથી ૧.૬પ એમએમની પિસ્તોલ મળી. તેની ઊલટતપાસ કરતાં જે ખુલાસો થયો તેનાથી માત્ર પોલીસ જ નહીં, સમગ્ર કોર્પોરેટ જગતમાં ખળભળાટ મચી ગયો.